Το Ευρωπαϊκό Κοινοβούλιο και η Επιτροπή Συνταγματικών Υποθέσεων έπρεπε, αντιθέτως, να είναι περισσότερο σαφείς και να επικεντρώσουν την προσοχή τους, πέραν της απόφασης του Συμβουλίου στο Ελσίνκι, σε λίγα θέματα, προσδιορίζοντας επομένως ποιο θέμα θεωρούν ότι είναι το πλέον καίριο να τεθεί προς εξέταση, όπως, μεταξύ άλλων, το θέμα της θέσπισης ενός Εισαγγελέα που θα ασχολείται με την εγκληματικότητα η οποία πλήττει τα θεσμικά όργανα της Ευρωπαϊκής Ένωσης και τα οικονομικά συμφέροντά της.